CELEX: 31982R2753
Language: el
Date: 1982-10-14 00:00:00
Title: Κανονισμός (EOK) αριθ. 2753/82 τής Επιτροπής τής 14ης Οκτωβρίου 1982 περί τροποποιήσεως τού κανονισμού (EOK) αριθ. 1251/81 όσον αφορά τήν εξαγωγή ελαιολάδου στήν Πολωνία

Avis juridique important

|

31982R2753

Κανονισμός (EOK) αριθ. 2753/82 τής Επιτροπής τής 14ης Οκτωβρίου 1982 περί τροποποιήσεως τού κανονισμού (EOK) αριθ. 1251/81 όσον αφορά τήν εξαγωγή ελαιολάδου στήν Πολωνία  

Επίσημη Εφημερίδα αριθ. L 291 της 15/10/1982 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 2753/82 ΤΗΣ ΕΠΙΤΡΟΠΗΣ  της 14ης Οκτωβρίου 1982  περί τροποποιήσεως του κανονισμού (ΕΟΚ) αριθ. 1251/81 όσον αφορά την εξαγωγή ελαιολάδου στην Πολωνία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 11 παράγραφος 8 και το άρθρο 20 παράγραφος 3,  Εκτιμώντας:  ότι το άρθρο 1 του κανονισμού (ΕΟΚ) αριθ. 1251/81 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 525/82 (4), για να διευκολυνθεί η εξαγωγή στην Πολωνία ορισμένης ποσότητας πυρηνελαίου, εισάγει παρέκκλιση από τον κανονισμό (ΕΟΚ) αριθ. 2041/75 (5), παρατείνοντας τη διάρκεια ισχύος των πιστοποιητικών εξαγωγής στην Πολωνία·  ότι δημιουργήθηκαν ορισμένες δυσχέρειες που εμποδίζουν την εξαγωγή μέρους των ποσοτήτων πυρηνελαίου στην εν λόγω χώρα εντός της προθεσμίας ισχύος των πιστοποιητικών εξαγωγής· ότι πρέπει, συνεπώς, να παραταθεί η διάρκεια ισχύος του πιστοποιητικού εξαγωγής ως το τέλος Δεκεμβρίου 1982· ότι πρέπει, για το σκοπό αυτόν, να τροποποιηθεί ο κανονισμός (ΕΟΚ) αριθ. 1251/81·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 1251/81, ο όρος « Αύγουστος 1982» αντικαθίσταται από τον όρο «Δεκέμβριος 1982».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Οκτωβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. L 126 της 12. 5. 1981, σ. 6.  (4) ΕΕ αριθ. L 63 της 6. 3. 1982, σ. 9.  (5) ΕΕ αριθ. L 213 της 11. 8. 1975, σ. 1.